"Why don't you come over?" Răspunsul Gândul la campania britanică "Nu veniți în Anglia"

Cotidianul britanic The Guardian și-a invitat cititorii să pună în practică ideea guvernului Marii Britanii de a lansa o campanie prin care să le taie cheful românilor de a veni să muncească și să locuiască în Regat. Gândul le adresează astăzi o provocare cititorilor săi: dacă aveți idei, postere, sloganuri, vă invităm să le postați pe pagina de Facebook a ziarului Gândul. În fiecare zi, noi vă prezentăm în schimb câte o propunere de-a noastră.

„Why don’t you come over?”, a campaign by gandul.info in response to the British one called „Don’t come to England”

„Why don’t you come over?”, a gandul.info campaign, commented by The Huffington Post: „Hey, look! Two Romanian ladies! Or are they Kate and Pippa?”

UPDATE 03.02 Afișele de astăzi

UPDATE 02.02: Afișul pe care vi-l propunem astăzi.

UPDATE 01.02: Afișele pe care vi le propunem astăzi. Nu uitați, puteți intra pe pagina de facebook a ziarului gândul de unde le puteți distribui prietenilor dumneavoastră.

UPDATE 31.01: Afișele pe care vi le propunem astăzi. Nu uitați, acum puteți trimite mesajul vostru britanicilor folosind aplicația „Come to Romania”

UPDATE 30.01: Iată care sunt afișele pe care vi le propunem astăzi. Nu uitați, puteți intra pe pagina de facebook a ziarului gândul de unde le puteți distribui prietenilor dumneavoastră. În continuare așteptăm propunerile pentru mesaje noi.

Mihai Gongu, unul dintre creatorii afișelor, la Gândul LIVE

De unde a pornit totul

Ziarul The Guardian scria la sfârșitul săptămânii trecute, citând surse oficiale, că guvernul de la Londra plănuiește să lanseze o campanie publicitară pentru descurajarea românilor și bulgarilor de a veni în Regatul Unit. „Nu veniți în Marea Britanie, plouă și job-urile sunt puține și prost plătite”, ar fi unul dintre sloganurile la care se gândește Guvernul britanic, potrivit publicației citate. Aflați AICI mai multe despre această campanie a Guvernului britanic.

Propunerea Gândul: De ce să nu veniți voi la noi?

Gândul vă propune un posibil răspuns: „We may not like Britain, but you will love Romania. Why don’t you come over?” („S-ar putea să nu ne placă Marea Britanie, dar voi o să iubiți România. De ce nu veniți la noi?”) este sloganul campaniei gândul dedicate englezilor și prejudecăților despre România.

Gândul, împreună cu GMP Advertising, vă invită să răspundem la spaima autorităților din Marea Britanie față de „invadatorii” români. În fiecare zi, două afișe noi din cadrul campaniei „Why don’t you come over?” vor fi postate aici, pe pagina de Facebook a Gândul. Dacă vă plac mesajele și susțineți ideea, preluați-le și distribuiți-le pe paginile voastre personale.

Cititorii The Guardian au început deja să trimită sugestiile lor pentru campania anti-imigrație la care se gândește guvernul de la Londra, rezultatul fiind însă mai degrabă unul ironic la adresa Marii Britanii, nu a românilor.

Iată un exemplu din seria de afișe trimise de cititorii The Guardian. Galeria foto integrală o găsiți aici.

„Nu veniți în Marea Britanie. E plin… de băuturi alcoolice cu gust de fructe, azbest, case proaste, episcopi, britanici…” Creat de Andrew Campbell-Howes // The Guardian

Autoritățile, presa și unele organizații precum Migration Watch, din Marea Britanie, încearcă să acrediteze ideea că cetățenii din România și Bulgaria vor invada Marea Britanie, după ce restricțiile de pe piața muncii și cele privind dreptul la rezidență vor fi eliminate.

Fără să se bazeze pe cifre sau studii oficiale, britanicii avansează cifre de sute de mii de imigranți români care așteaptă să vină în țara lor.